Qqaren inzi-agi ɣef lɣerba imi zik aṭas i ijaḥen tɣerrben deg tmura n berra ttaǧǧan imawlan tamurt, dderya d tlawin-nsen, ttɣimin akk temẓi-nsen dinna llan ula d wid ur dnettuɣal ara alamma t-id-rran deg usenduq neɣ ad d-yaf imawlan-is neɣ arraw-is mmuten, ɣef way-a serwasen-tt ɣer lmut acku kifkif-nsent akken iɣab win yemmuten i yettɣab win iruḥen ɣer tmurt n medden d aɣrib anda d-yettaǧǧa amkan-is deg uxxam d lxali ɣef way-a rran lmut am lɣerba am tyestmatin imi dɣa zik kter acku yettɣimi d iseggasen mebla ma iban-d akk lexbar-is ama yedder neɣ yemmut qlil mi ara d-iceyyeɛ tabrat yettaǧǧa lwaculis akken tameṭṭut-is daɣen ad tenneḥyaf meskint ad tesber alamma d-yuɣal.